स्वयं में सुधार करना अपना नज़रिया सकारात्मक रखें
कुछ लोगों को लगता है कि अच्छा इंसान होने का सीधा-सादा अर्थ है किसी को कोई नुकसान ना पहुँचाना। लेकिन आप क्या नहीं करते इससे अधिक महत्वपूर्ण यह है कि आप दूसरों के लिए क्या करतें हैं। अच्छा इंसान होने का यह अर्थ भी है कि आप स्वयं की भी उतनी ही सहायता करें जितनी आप दूसरों की करते हैं। आपको निर्णय करना होगा कि आपके अनुसार अच्छा इंसान होना क्या होता है।  आपका आदर्श इंसान क्या है? ऐसे गुणों की सूची बनायें जो आपके अनुसार एक अच्छा और आदर्श इंसान बनातें हैं। इन गुणों के द्वारा अपना जीवन व्यतीत करना शुरू करें।  क्या आप बदलें में कुछ चाहतें हैं? क्या आप ये सब इसलिए कर रहें हैं क्योंकि ऐसा करके आप अच्छे दिखेंगे? या आप ये सब चीजें इसलिए कर रहें है की आप सच में कुछ देना और मदद करना चाहतें हैं? किसी स्वार्थ को आगे रखना बंद करें और बिना बदले में कुछ चाहे देने का व्यवहार अपनाएँ। अनुकरणीय इंसान का होना आपको किसी की ओर देखने का अवसर उपलब्ध करवाता है। इस इंसान में वे गुण होने चाहिए जिनकी आप स्वयं के लिए कामना करते हैं। उन तरीकों पर सोचें जिनकी सहायता से आप स्वयं द्वारा प्रशंसित गुणों को अपना सकते हैं। सोचें कि कैसे इन आचरणों को आप अपने काम, रचनात्मक गतिविधियों, व्यक्तिगत संबंधों, आहार और जीवनचर्या में लागू कर सकते हैं।  आप किस की तरफ देखते हैं और क्यों? वे दुनिया को रहने के लिए कैसे एक बेहतर जगह बना रहें हैं, और आप ऐसा कैसे कर सकते हैं? आप उनके किन गुणों की प्रशंसा करते हैं, और आप भी वैसे ही गुणों का विकास कैसे कर सकते हैं? किसी मित्रवत फ़रिश्ते की तरह जो हमेशा आपका साथ देता है, अपने अनुकरणीय इंसान को अपने नजदीक रखें। सोचें कि वे कैसे किसी प्रश्न या परिस्थिति में प्रतिक्रिया करते, और वे ऐसा क्यों करते। समझने का प्रयास करें कि कुछ लोगों के पास ये आपसे बेहतर है, पर कइयों के पास ये आपसे बहुत बदतर है। जब हम दूसरों से अपनी तुलना कर के खुद को दुखी बनाते हैं, तो हम अपना समय और ऊर्जा बर्बाद कर रहें हैं जिसका उपयोग हम अपने आंतरिक संसाधनों के निर्माण में कर सकते थे। हर सुबह खुद का अभिनन्दन करें। खुश रहना आपको अधिक सकारात्मक इंसान बनाता है, जिससे आपको उन सकारात्मक स्पंदनों (वाइब्ज़) को विश्व में प्रसारित करने में सहायता मिलती है। आपके पास अपने स्वयं के अद्वितीय उपहार और कौशल हैं। किसी और के उपहारों पर ध्यान केंद्रित करने के बजाय, अपने अद्वितीय उपहार और कौशल को दुनिया के साथ बांटने पर ध्यान केंद्रित करें। हर संभव तरीके से खुद से प्रेम करना सीखें।बेशर्त आत्म स्वीकृति का अभ्यास करें। दूसरों से सच में प्रेम करने का एकमात्र तरीका है कि पहले आपमें आत्मविश्वास हो और आप खुद से प्रेम करें। आप क्या करते हैं और क्या विश्वास करते हैं, इससे आपको और दूसरों को अच्छा महसूस होना ही चाहिए। ये आप अपना ध्यान रखे बिना दूसरों के लिए कुछ करने का प्रयास करते हैं, तो अंत में आप आक्रोशित, नाराज और नकारात्मक महसूस कर सकते हैं। यदि आप स्वयं से प्रेम करते हैं, तो जब आप किसी की मदद करेंगे एक सकारात्मक प्रभाव बनाएंगे। क्या आप सतही तौर पर अच्छे इंसान की तरह अभिनय कर रहे हैं? यदि आप अंदर से नाराजगी और आत्मघृणा से पीड़ित हैं, तो अपने सभी बाहरी कृत्यों के बाद भी आप एक अच्छे इंसान नहीं बन सकते। हमेशा आप जो है वही रहना है याद रखें और वह कभी नहीं जो आप नहीं हैं। किसी और की तरह बनने की कोशिश ना करें; बस जो हैं वही रहें और उतने सादा तरीके से अच्छे काम करें जितने का आप प्रबंधन कर सकें। जो आप है बस वही रहना आपको ऐसा खरा इंसान बनने में सहायता करता है जो दुनियाँ में सकारात्मकता का प्रसार करता है। स्वयं के प्रति सच्चे रहना आपको अपने बुनियादी मूल्यों और आपके लिए महत्वपूर्ण क्या है इन पर ध्यान केंद्रित करने में सहायता करता है। उच्च शक्ति से प्रार्थना या ध्यान करना आपकी उन गुणों के विकास में सहायता करता है जिन्हे आप स्वयं में आत्मसात करना चाहते हैं। ध्यान और प्रार्थना आपको आंतरिक शांति की प्राप्ति और स्वयं के अंतर्मन पर ध्यान केंद्रित करने में सहायता कर सकतें हैं। जैसे जैसे आप अपनी आंतरिक जागरूकता बढ़ाते हैं, आप समझने लगते है कि आप वास्तव में क्या चाहते हैं और अपने जीवन में स्पष्टता को पा लेते हैं। जैसे जैसे आपकी आंतरिक शांति बढ़ती है, आप अधिक सकारात्मक महसूस करते हैं, जो आपको एक बेहतर इंसान बनने में सहायता करता है। एक निजी, सुरक्षित ऐसे स्थान को खोजें जहाँ आपका मन भटकाने का कोई कारण ना हो। किसी सुविधाजनक आसन में बैठ जाएँ। अपने मस्तिष्क के सभी विचारों को साफ़ करे और कुछ गहरी धीमी साँसे लें। अपने दिमाग के विचारों की समीक्षा करें। कुछ महसूस ना करें या प्रतिक्रिया दें, बस समीक्षा करें। ये ध्यान टूटता है, सिर्फ दस तक गिनें। ध्यान करें जब तक आप अपने अंतर्मन को स्वच्छ और ताजगी भरा महसूस ना करें। रातों रात कोई बदल नहीं सकता। परन्तु छोटे परिवर्तन भी बहुत बड़ा और सकारात्मक परिवर्तन ला सकतें हैं। हर एक या दो माह में छोटे लक्ष्य निर्धारित करें और उन एक या दो आदतों पर ध्यान केंद्रित करें जिन्हे आप बदलना चाहते हैं।  उदाहरण के तौर पर लक्ष्य 1: मैं दूसरो को बीच में मौखिक या अमौखिक बढ़ा उत्पन्न किये सुनूँगा। सोचे कि यह आपके लिए कितना निराशाजनक हो सकता है जब दूसरा इंसान आपकी बात बीच में ही काट के बोलने लगे जैसे उसे फिर मौका ही नहीं मिलेगा। लक्ष्य 2: दूसरे इंसान को क्या खुश कर सकता है यह सोचने की मैं सबसे अच्छी कोशिश करूँगा। यह किसी भूखे या प्यासे इंसान के साथ अपना भोजन या पेय बाँट लेना हो सकता है, जहाँ आप बैठना चाहते हैं वहां किसी और को बैठ जाने देना या ऐसा ही कुछ और। एक अच्छा इंसान बनने के अपने मिशन को शुरू करने के लिए, इस सूची और अपने आदर्शों को रोज पढ़ें। इसे अपना हिस्सा बना लें। दिशा-निदेशों का पालन करें और कुछ अपने स्वयं के कदम भी इस में जोड़ लें। हर परिस्थिति में अपने सकारात्मक नज़रिये को लाएं। नकारात्मकता आपको और दूसरों को सिर्फ चोट पहुँचाती है।यदि आप नकारात्मक हैं, यह आपके दूसरों से पेश आने के तरीक़े में दिखाई देता है। हमारी सोच हमारे दिनों के नतीजों को प्रभावित कर सकती है। अगर कुछ आपके चाहे अनुसार नहीं होता है, तो आप जो बदल सकते है उसे बदलने का प्रयास कीजिये, मुस्कुराइए, सकारात्मक रहिये, और आगे बढ़ जाइए। क्रिस्टोफर्स का सिद्धांत कहता है: "सिर्फ एक मोमबत्ती जलाना अँधेरे को कोसने से बेहतर है।" वह रौशनी बनें। जब आप कोई विवाद देखें, तो वह बनने की कोशिश करें जो हल सुझा कर विषय को बदल देता है। आप क्या करेगें यह ना बताये, पर सभी को शामिल होने के लिए कहें। किसी के लिए रोज कुछ अच्छा काम करने का प्रयास करें, भले ही यह एक छोटा सा ही काम हो।दयालुता और सदाशयता का कार्य दूर तक साथ देता है। मुस्कुराइए, किसी के लिए दरवाजा खोल के रखिये, किसी पीछे वाली कार का टोल टैक्स चूका दीजिये - बस ऐसा कुछ करने की कोशिश करिये कि दुसरे का दिन बन जाए। उन लोगों की तरफ भी हाँथ बढ़ाएं जो आपके प्रति उदासीन रहे हों। अपने प्रति रूखापन रखने वाले व्यक्ति को अपनी दयालुता दिखाएँ। हो सकता है लोग उन के प्रति हमेशा रुखा व्यवहार करते हों। आप उस के बजाय दयालुता रखने वाले इंसान बनें। आप जब भी दुनियाँ के संपर्क में आते हैं तो आपके पास कुछ अच्छा और सकारात्मक करने का मौका होता है। यह कुछ बड़ा हो ऐसा जरूरी नहीं है, पर कुछ ऐसा जैसे लोकल पार्क में या अपने पड़ोसी के घर के सामने फेकें गएँ कचरे को उठा लेना।ईमानदार बनें और दुनियाँ को वापस देने के रास्ते खोजें। सकारात्मक परिवर्तन करने के कुछ आसान तरीके हैं:  रीसाइक्लिंग आर्गेनिक और स्थानीय उत्पादित पदार्थों को खरीदें जिम्मेदार पालतू जानवर के मालिक बन कर उनकी सफाई के बाद अपनी सफाई करें।  Not taking the closest parking space so you leave it for someone who needs it more स्टोर में डालने की बजाय किसी धार्मिक सहायता संस्थान या अनाथालय/रैन-बसेरों में अपने पुराने सामान का दान करें।  सबसे पास की पार्किंग न लेना ताकि कोई अधिक जरूरतमंद उसका उपयोग कर सके। जीवन में जल्दी में ना रहें। रफ़्तार कम करें और सीढ़ी-सादी चीजों का आनंद लें। समय वह साधन है जो हमें अपने दिनों को सुनियोजित करने में सहायता करता हैं। कई बार आपको समय का पालन करना होता है, जैसे जब आप काम पर जा रहे हों या अपने बच्चों को स्कूल छोड़ने जा रहे हों। पर जब आप समय पर वचनबद्ध ना हों, तो वर्तमान पल में जीना सीखें। लोगों के साथ धैर्यवान बनें। उनके बारे में सबसे बुरा सोचने की बजाय सर्वश्रेष्ठ सोचें। ऐसा न मानें कि जो व्यक्ति अभी अभी आपको धक्का मार के आगे बढ़ गया वो मूर्ख है, समझें कि संभव है कि वह अपने काम पर जाने या बच्चो को लेने जाने में लेट हो गया हो।  स्टोर तक जाते समय वापस आने की जल्दी में ना रहें। जाते समय आस-पास के दृश्यों का आनंद लें। जब आप स्टोर में हों, सभी उपलब्ध रंग बिरंगे फल सब्जियों को देखें जो आपके पोषण के लिए वहाँ हैं, और समझें कि दूसरे कई लोग इन लाभों को लेने के लिए आप जितने भाग्यशाली नहीं हैं। थोड़े अतिरिक्त फलों को गरीबों में बाँट देने के लिए खरीदें। मैनेजर को बताएं की उक्त खाद्य अच्छा ना होने की वजह से हटा दिया जाना चाहिए। कार का हॉर्न सिर्फ आपातकाल में उपयोग करें। इसे किसी कमजोर बुजुर्ग इंसान जिसे देखने में भी कठिनाई हो या कोई जो बहुत धीमे गाड़ी चला रहा हो उस पर इस्तेमाल ना करें। समझे की ड्राइवर पाना समय ले रहा है ताकि वह स्वयं को या किसी और को नुकसान ना पहुचाएं। अगर वे आपके पास से बड़ी तेजी से गुजर जाएँ तो समझें कि वे किसी महत्वपूर्ण काम के लिए जल्दी में होंगे। और वे ना भी हों तो, पहले से नकारात्मक भावनाओं में इजाफा किस लिए करना? गुस्सा सिर्फ गुस्से को जन्म देता है। किसी को क्षमा करना एक मुश्किल काम हो सकता है। यह समझ लेना कि लोग इंसान होते हैं और गलती करते हैं आपको नकारात्मकता से ओर होने में सहायता करता है ताकि आप किसी को माफ़ करके आगे बढ़ सकें। जब क्षमा करते हैं तो आप असंतोष से मुक्त हो जातें हैं जो क्रोध, कड़वाहट और अशांति को जन्म दे सकता है। क्षमाशीलता आपको दूसरों के प्रति अधिक सहानुभूतिशील बनाती है। झूठ बोलना विश्वास को तोड़ता और रिश्तों को बर्बाद करता है। झूठ बोलने के बजाय, अपने आस-पास के लोगों के साथ ईमानदार बनें। अच्छे इंसान जो महसूस करते हैं और सोचतें है उस पर ईमानदार और सीधे होतें हैं। झूठ बोलने या अन्य लोगों को शामिल करने की बजाय, उन लोगों से बात करें जो आपको चिंतित करते हैं।निष्क्रियता के साथ आक्रामक ना हों।  सत्यनिष्ठा रखें। अपने शब्दों का कुछ अर्थ अवश्य बनायें। यदि आप कहते हैं कि आप कुछ करने वाले हैं, तो अपना वायदा पूरा करें। अगर ऐसी परिस्थतियाँ बने जब आप ना कर पाएं, तो ईमानदारी और सच्चाई से उस व्यक्ति को सीधे सीधे बता दें।  ईमानदार होने का अर्थ कठोर या क्रूर होना नहीं है। सीधी-सादी चीजें करना, जैसे किसी की तरफ देख के मुस्कुराना या किसी अजनबी के लिए दरवाजा खुला रखना, आपको एक बेहतर इंसान बनने में सहायता करेगा। जल्द ही उदारता के ये छोटे छोटे कृत्य एक आदत बन जायेंगे जिस पर आपको सोचना भी नहीं पड़ेगा। दूसरों से व्यवहार में यदि आप दयालु, समझने वाले और सहानुभूतिपूर्ण हैं तो समझें कि ये आपके दूसरों के प्रति प्रेम और ध्यान देने का नजरिया है। खुद को दूसरों की जगह रखना और उनके परिपेक्ष्य में चीजें देखने का प्रयास करें। खुद से पूछें, "मुझे कैसा लगता अगर मैं उसकी जगह होता?" फिर आप उस आदमी की भावनाओं को दिमाग में रख के काम करेंगे। यह आपके शब्दों और कामों में दिखेगा। दूसरो को अच्छा दिखने के दिए दयालु ना बने, बल्कि ऐसा इसलिए ज्यादा करें की आपके निस्वार्थ काम दूसरों को लाभ पंहुचा सकते है। यदि आप सिर्फ कूटनीतिक होना चाहते हैं तो यह बहुत अच्छे से काम नहीं करेगा। "एक शांत जीवन के लिए कुछ भी" जैसी नीति ना अपनाएं।
पहचानें कि एक अच्छा इंसान होने का आपके लिए व्यक्तिगत रूप से क्या अर्थ है: किसी अनुकरणीय इंसान का चुनाव करें: दूसरों से स्वयं की तुलना करना बंद करें: स्वयं से प्रेम करें: आप जो हैं वही रहें: प्रार्थना और/या ध्यान करें: छोटे परिवर्तन करें: हर रोज अपने लक्ष्यों का पुनरीक्षण करें: चीजों के उज्जवल पक्ष को देखने का प्रयास करें: किसी और के लिए दान-पुण्य का कार्य करें: इस बात का ध्यान रखें कि हर बार जब आप जगह छोड़े तो दुनियाँ एक बेहतर जगह हो: धीमे हो जाएँ: क्षमाशीलता का अभ्यास करें: ईमानदार बनें: इन छोटे भावों को रोज की आदत बना लें: समानुभूति रखने वाले बनें:
https://www.wikihow.com/Be-a-Good-Person https://www.wikihow.com/Be-a-Good-Person
Improving Yourself Having a Positive Attitude